rejauldu/bengali-wikipedia huggingface dataset:
সিমতোখা ডিজং (ডিজং এর অর্থ প্রাসাদ-আশ্রম)) সাংগাক যাবধন ফোডরাং (ভুটানি ভাষা অর্থ: " অগাধ গুপ্ত মন্ত্রের প্রাসাদ"), ভুটানের একটি ছোট ডিজং যা ১৬২৯ সালে যাবদ্রাং নাগাওয়াং নামগিয়াল, যিনি ভুটানকে একত্রিত করেছিলেন, নির্মাণ করেছিলেন।ভুটানে এটি তাদের নির্মিত প্রথম প্রাসাদ। একটি গুরুত্বপূর্ণ ঐতিহাসিক স্মৃতিসৌধ এবং আগেরকার বৌদ্ধ আশ্রম, বর্তমানে এটি ডিজংখা ভাষা শিক্ষণের অন্যতম একটি প্রতিষ্ঠান। সম্প্রতি এটিতে সংস্কারের কাজ চলছে।  এটি  ভুটানের রাজধানী শহর থিম্পু হতে পাঁচ কিলোমিটার দূরত্বে ১০০ ফুট উঁচু টিলার উপরে অবস্থিত।   ডিজং-এর মূল মনাস্ট্রিতে ভগবান বুদ্ধ ছাড়া আট বোধিসত্ত্ব আছেন। তাঁরা হলেন - অবলোকিতেশ্বর, জ্ঞানকেতু, মঞ্জুশ্রী, আকাশগর্ভ, বজ্রপাণি, অমিতপ্রভ, রত্নপাণি এবং মৈত্রেয়। প্রার্থনাকক্ষের বাইরে ভারতীয় আট ঋষির পাথরের মূর্তি আছে। সেগুলি হল- বসুবুদ্ধ, নাগার্জুন, স্মৃতিগর্ভ, অসঙ্গ, আর্যদেব, ধর্মকৃতি, আকাশগর্ভ এবং দিকনাগ।   ইতিহাস  সিমতোখা ডিজং, ১৬২৯ সালে যাবদ্রাং নাগাওয়াং নামগিয়াল কর্তৃক নির্মিত, ধর্মীয় আশ্রম এবং প্রশাসনিক কেন্দ্র হিসেবে ব্যবহৃত হয়ে থাকে এবং সবচেয়ে পুরাতন ডিজং যা এখনো পর্যন্ত তার মূল রূপে বিদ্যমান। নামগিয়াল ভুটানে সর্বপ্রথম ডিজং বা প্রাসাদকে আশ্রম হিসেবে গড়ে তোলার ধারণার প্রবর্তন করেন। পাঁচজন বিপদগ্রস্ত লামা অধিবাসী তিব্বতীয় সেনাবাহিনীদের সহযোগিতায়, যারা যাবদ্রাং এর নেতৃত্বে ডিজং এ ধর্মীয় আচার পালনের বিরোধী ছিল, ডিজং এর উপর হামলা করে। হামলায় তারা পরাজিত হয়েছিল এবং পালদেন লামা যিনি ঐ হামলকারী দলের প্রধান ছিলেন তিনি ঐ যুদ্ধে নিহত হন। ১৬৩০ সালে তিব্বতীয়দের দ্বারা ডিজং এর উপর আরেকটি হামলা ঘটে, ডিজং এ আগুন না লাগা পর্যন্ত হামলাকারীরা সফল ছিল; কিন্তু ডিজং এর ছাদ ধ্বসে পড়লে হামলাকারীরা সবাই মৃত্যুবরণ করে।  ডিজং এর  প্রথম সংস্কার ও সম্প্রসারণ কাজ মিংয়ুর থেম্পা কর্তৃক ১৬৭০ সালে শুরু হয়েছিল। পরবর্তী বছরগুলোতেও অনেক সংস্কার কাজ চলে এবং সর্বশেষ পালিশের কাজ জাপানের স্থপতির মাধ্যমে সম্পন্ন হয়। কথিত আছে যে ডিজংটি এর পাশেই অবস্থিত একটি পাহাড়ের মধ্যে অদৃশ্য হয়ে যাওয়া দৈত্যের বিরুদ্ধে সাধারণ জনগণকে নিরাপত্তা প্রদান করত এবং তাই নামটি ‘সিমতোখা’ যার অর্থ "সিম্মো" (দৈত্যগণ) এবং ‘ডো’ যার অর্থ "পাহাড় বা শিলা" থেকে নেওয়া হয়েছে।  তথ্যসূত্র  গ্রন্থপঞ্জি  বিষয়শ্রেণী:ভুটানের প্রাসাদ বিষয়শ্রেণী:ভুটানের বৌদ্ধ মঠ
thumb|upright=1.4|একটি স্থির তরঙ্গের চলমান লেখচিত্র (লাল); এটিকে একটি বাম দিকে ভ্রমণরত তরঙ্গ (নীল) এবং একটি ডানদিকে ভ্রমণরত তরঙ্গকে (সবুজ) উপরিস্থাপন করে সৃষ্টি করা হয়েছে।  পদার্থবিজ্ঞানে স্থির তরঙ্গ, স্থানু তরঙ্গ বা কদাচিৎ দণ্ডায়মান তরঙ্গ বলতে এমন একটি তরঙ্গকে বোঝায় যেটি সময়ের সাপেক্ষে দোলিত হয় কিন্তু যার শীর্ষ বিস্তারের পার্শ্বচিত্রটি (peak amplitude profile) স্থান পরিবর্তন করে না। তরঙ্গের দোলনগুলির  শীর্ষ বিস্তারগুলি স্থানের যেকোনও বিন্দুতে সময়ের সাথে অপরিবর্তনশীল থাকে এবং তরঙ্গের ব্যাপ্তি জুড়ে এর বিভিন্ন বিন্দুতে দোলনগুলি একই দশায় বিরাজ করে। যেসমস্ত অবস্থানে তরঙ্গের বিস্তারের পরম মান ন্যূনতম বা সর্বনিম্ন হয়, সেগুলিকে নিস্পন্দ বিন্দু বা গ্রন্থি বলে। এর বিপরীতে যেসব অবস্থানে তরঙ্গের বিস্তারের পরম মান সর্বোচ্চ হয়, সেগুলিকে প্রতিনিস্পন্দ বিন্দু বা প্রতিগ্রন্থি বলে।  স্থির তরঙ্গগুলি প্রথমে ১৮৩১ সালে বিজ্ঞানী মাইকেল ফ্যারাডের চোখে পড়েছিল। তিনি একটি স্পন্দনশীল পাত্রের মধ্যে রক্ষিত একটি তরল পদার্থের পৃষ্ঠতলে এই স্থির তরঙ্গগুলি পর্যবেক্ষণ করেন।Alwyn Scott (ed), Encyclopedia of Nonlinear Science, p. 683, Routledge, 2006 .Theodore Y. Wu, "Stability of nonlinear waves resonantly sustained", Nonlinear Instability of Nonparallel Flows: IUTAM Symposium Potsdam, New York, p. 368, Springer, 2012 . ১৮৬০ সালের দিকে জার্মান বিজ্ঞানী ফ্রান্‌ৎস মেলডে () জার্মান ভাষাতে এগুলির নামকরণ করেন "ষ্টেএন্ডে ভেলে" (Stehende Welle) বা "ষ্টেভেলে" (Stehwelle) যার অর্থ দাঁড়ায় "দণ্ডায়মান বা স্থির তরঙ্গ"। মেলডে কম্পনশীল তারের মাধ্যমে সম্পাদিত তাঁর সুপরিচিত পরীক্ষাটিতে স্থির তরঙ্গের ঘটনাটি প্রদর্শন করেন।Melde, Franz. Ueber einige krumme Flächen, welche von Ebenen, parallel einer bestimmten Ebene, durchschnitten, als Durchschnittsfigur einen Kegelschnitt liefern: Inaugural-Dissertation... Koch, 1859.Melde, Franz. "Ueber die Erregung stehender Wellen eines fadenförmigen Körpers." Annalen der Physik 185, no. 2 (1860): 193–215.Melde, Franz. Die Lehre von den Schwingungscurven...: mit einem Atlas von 11 Tafeln in Steindruck. JA Barth, 1864.Melde, Franz. "Akustische Experimentaluntersuchungen." Annalen der Physik 257, no. 3 (1884): 452–470.  তরঙ্গ মাধ্যম যদি তরঙ্গের বিপরীত অভিমুখে স্থান পরিবর্তন করে, তাহলে স্থির তরঙ্গের ঘটনাটি ঘটতে পারে। আবার স্থিতিশীল মাধ্যমেও দুইটি বিপরীত অভিমুখী তরঙ্গের মধ্যে ব্যতিচারের কারণে স্থির তরঙ্গের সৃষ্টি হতে পারে। স্থির তরঙ্গের সবচেয়ে সাধারণ কারণ হল অনুনাদ নামক ঘটনাটি; এক্ষেত্রে একটি অনুনাদকের অভ্যন্তরে তরঙ্গগুলি সামনে-পিছনে প্রতিফলিত হবার সময় তাদের মধ্যে যে ব্যতিচার হয়, সেটির কম্পাঙ্ক অনুনাদকের অনুনাদী কম্পাঙ্কের সমান হলে স্থির তরঙ্গের সৃষ্টি হয়।  যদি সমান বিস্তারবিশিষ্ট তরঙ্গসমূহ একে অপরের বিপরীত অভিমুখে ভ্রমণ করে, সেক্ষেত্রে গড়ে শক্তির নীট বিস্তারণ শূন্য হয়।  তথ্যসূত্র  আরও দেখুন  স্থির জলতরঙ্গ (ক্লাপোতি তরঙ্গ)  বিষয়শ্রেণী:তরঙ্গ বলবিজ্ঞান
বাংলাদেশ নৌবাহিনী জাহাজ (সংক্ষেপেঃ বানৌজা) সুরভী একটি রিভার-শ্রেণীর রূপান্তরিত জরিপ জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস  বানৌজা সুরভী জাহাজটি ব্রিটিশ রাজকীয় নৌবাহিনীতে এইচএমএস ডেভয় (এম২০০৫) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর সাউথ ওয়েলস ডিভিশনে নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।  বৈশিষ্ট্য ও যান্ত্রিক কাঠামো  বানৌজা সুরভী জাহাজটির দৈর্ঘ্য , প্রস্থ  এবং গভীরতা । এটি স্বাভাবিক অবস্থায় ওজন  এবং পূর্ণ অবস্থায় । জাহাজটিতে রয়েছে ২টি এবিসি ৬ ডিজেসি-১০০০-১৬৬  @১০০০rpm ডিজেল ইঞ্জিন (বেলজিয়াম), ২টি ম্যাসন মেরিন ডব্লিউ১৮০০০ এনআর, ২টি এফপিপি এবং ২টি শ্যাফট। যার ফলে জাহাজটি সর্বোচ্চ  গতিতে চলতে সক্ষম   রণসজ্জা  বানৌজা সুরভী জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:  ১টি বোফোর্স ৪০ মিমি কামান;  ২টি এল৪৪এ১ ৭.৬ মিমি স্বয়ংক্রিয় মেশিনগান।  তথ্যসূত্র  বিষয়শ্রেণী:বাংলাদেশ নৌবাহিনীর জাহাজ
... শামস নাভেদ উসমানি ইসলাম ও হিন্দুধর্মে পারদর্শীতার জন্য একই সাথে 'আচার্য' ও 'মাওলানা' উপাধি লাভ করেছিলেন?  ... আজিজুল হক বাংলা ভাষায় সহীহ বুখারীর প্রথম অনুবাদক ছিলেন?  ... বাংলাদেশ স্বাধীন হওয়ার পর সমস্ত ধর্মভিত্তিক দল নিষিদ্ধ হলেও জমিয়তে উলামায়ে ইসলাম বাংলাদেশ নিষিদ্ধ হয়নি?  ... দারুল উলুম নদওয়াতুল উলামার রূপরেখা এবং এর শিক্ষাগত পাঠ্যক্রম প্রণয়নের জন্য মুহাম্মদ আলি মুঙ্গেরিকে প্রতিষ্ঠানটির প্রধান প্রতিষ্ঠাতা হিসেবে ধরা হয়?  ...দক্ষিণ আফ্রিকার প্রথম দেওবন্দি মাদ্রাসা দারুল উলুম নিউক্যাসলে হানাফি ফিকহ'র পাশাপাশি শাফিঈ ফিকহ শিক্ষা দেওয়া হয়?  ... ইসলামি ওয়েবসাইট আস্কইমাম.অর্গ আল-আজহার বিশ্ববিদ্যালয় এবং এর সমানুভবী ওয়েব উৎসগুলোর চেয়ে বেশি প্রভাবশালী, বিস্তৃত এবং ব্যাপক বলে বিবেচিত হয়েছে?  ...  তাকি উসমানি ২০২০ সালের জরিপে বিশ্বের সবচেয়ে প্রভাবশালী ৫০০ জন মুসলিমের তালিকায় প্রথম স্থান অধিকার করেছিলেন? বিষয়শ্রেণী:দেওবন্দি প্রবেশদ্বার
thumb|চীনের শিনচিয়াং অঞ্চলের কাশগরের এক স্বর্ণকেশী উইঘুর কন্যা  স্বর্ণকেশ, কেশ লাল বা কেশর লাল হলো একটি রঙ বিশেষ যা মূলত লাল রঙের চুলের একটি বিচিত্র রূপ এবং এটি লালচে বাদামী বা কালচে আদা রঙ হিসেবেও পরিচিত।  ব্যুৎপত্তি   ইংরেজিতে "অউবার্ন" (auburn) শব্দটি প্রাচীন ফরাসি শব্দ আলবোর্ন থেকে এসেছে, যার অর্থ স্বর্ণকেশ এবং ফরাসি শব্দটি এসেছে লাতিন শব্দ অ্যালবার্নাস ("অফ-হোয়াইট") থেকে। ইংরেজি ভাষায় রঙের নাম হিসেবে অওবার্ন শব্দটির রেকর্ডকৃত প্রথম ব্যবহার হয় ১৪৩০ খ্রিস্টাব্দে।"Auburn" in the Online Etymology DictionaryMaerz and Paul A Dictionary of Color New York:1930 McGraw-Hill Page 190; Color Sample of Auburn Page 37 Plate 7 Color Sample C11 শব্দটি কখনো কখনো আব্রাম (abram) বলেও উচ্চারিত হয়েছিল, উদাহরণস্বরূপ উইলিয়াম শেকসপিয়রের কোরিওলেনাস (১৬৮৫ পূর্ব) , টমাস কিডের "সোলিমান ও পার্সেদা" (১৫৮৮) এবং টমাস মিডলটনের "ব্লার্ট, মাস্টার কনস্টেবল" (১৬০১)।The Wordsworth Dictionary of Phrase and Fable  তথ্যসূত্র  বিষয়শ্রেণী:রং (বর্ণ) বিষয়শ্রেণী:চুলের রঙ বিষয়শ্রেণী:লাল চুল বিষয়শ্রেণী:বাদামীর বর্ণচ্ছটা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  আফতাবুজ্জামান (আলাপ) ১৯:১৭, ১৪ মার্চ ২০২১ (ইউটিসি) কাজী মুতাসিম বিল্লাহ   – (অপসারণের প্রস্তাবনা দেখুনলগ দেখুন) () নিবন্ধটি কোনভাবেই WP:হুজুর নীতিমালা সমর্থন করে না   —শাকিল  হোসেন আলাপ ০৫:০৪, ১০ ফেব্রুয়ারি ২০২১ (ইউটিসি) , ব্যক্তি ধর্মীয় ক্ষেত্রে উল্লেখযোগ্য অবদান রেখেছেন। অসংখ্য ধর্মীয় প্রতিষ্ঠান প্রতিষ্ঠা করেছেন। দুইটি প্রধান উচ্চশিক্ষায়তনিক প্রতিষ্ঠানের প্রধান ছিলেন, যা WP:TEACHER - ৬ পূরণ করে। ধর্মীয় দর্শনে বাংলা অন্তর্ভুক্ত করে গুরুত্বপূর্ণ অবদান রেখেছেন, যার কৃতিত্ব তাঁর একার। নিজ সহকর্মীদের দ্বারা ধর্মীয় বিষয়ে প্রামাণ্য উৎস হিসেবে স্বীকৃত, এখানে প্রায় ৬৭ জন দেশি-বিদেশি খ্যাতিমান পণ্ডিত বা তাঁর সহকর্মীর লিখনি আছে। যা WP:হুজুর, ৩, ৪ পূরণ করে। এছাড়া বাংলার শত আলেমদের জীবনকথা গ্রন্থেও তিনি চিত্রিত হয়েছেন। -ধর্মমন্ত্রী ওয়াইস আলাপ ২৩:৩৪, ২৩ ফেব্রুয়ারি ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|কাতারে 2022 বিশ্বকাপে জাতীয় ফুটবল দল বেলজিয়াম বনাম কানাডা। ২০২২ ফিফা বিশ্বকাপের গ্রুপ এফ-এর সকল ম্যাচ ২০২২ সালের ২৩শে নভেম্বর হতে ১লা ডিসেম্বর তারিখ পর্যন্ত আল খুরের আল বাইত স্টেডিয়াম, আল রাইয়ানের আহমদ বিন আলি স্টেডিয়াম এবং খলিফা আন্তর্জাতিক স্টেডিয়াম এবং দোহার আল সুমামাহ স্টেডিয়ামে অনুষ্ঠিত হবে। এই গ্রুপে বেলজিয়াম, কানাডা, মরক্কো এবং ক্রোয়েশিয়া একে অপরের মুখোমুখি হবে। গ্রুপ পর্বের সকল ম্যাচ শেষ পয়েন্ট তালিকার শীর্ষ দুই দল ১৬ দলের পর্বে উত্তীর্ণ হবে।  দল      পাত্র          র‍্যাঙ্কিংয়ে অবস্থান মার্চ  অক্টোবর এফ১  (উয়েফা)  ১  উয়েফা গ্রুপ ই বিজয়ী  ১৩ নভেম্বর ২০২১  ২০১৮  তৃতীয় স্থান (২০১৮)  ২   এফ২  (কনকাকাফ)  ৪  কনকাকাফ তৃতীয় পর্ব বিজয়ী  ২৭ মার্চ ২০২২  ১৯৮৬  গ্রুপ পর্ব (১৯৮৬)  ৩৮   এফ৩  (ক্যাফ)  ৩  ক্যাফ তৃতীয় পর্ব বিজয়ী  ২৯ মার্চ ২০২২  ২০১৮  ১৬ দলের পর্ব (১৯৮৬)  ২৩   এফ৪  (উয়েফা)  ২  উয়েফা গ্রুপ এইচ বিজয়ী  ১৪ নভেম্বর ২০২১  ২০১৮  রানার-আপ (২০১৮)  ১৬    টীকা  পয়েন্ট তালিকা  ১৬ দলের পর্বে,  গ্রুপ এফ-এর প্রথম স্থান অধিকারী দল গ্রুপ ই-এর দ্বিতীয় স্থান অধিকারী দলের মুখোমুখি হবে।  গ্রুপ এফ-এর দ্বিতীয় স্থান অধিকারী দল গ্রুপ ই-এর প্রথম স্থান অধিকারী দলের মুখোমুখি হবে।  ম্যাচ নিম্নে তালিকাভুক্ত ম্যাচগুলোর সময় আরব মান সময় অনুযায়ী উল্লেখ করা হয়েছে (ইউটিসি+৩)।  মরক্কো বনাম ক্রোয়েশিয়া  বেলজিয়াম বনাম কানাডা  বেলজিয়াম বনাম মরক্কো  ক্রোয়েশিয়া বনাম কানাডা  ক্রোয়েশিয়া বনাম বেলজিয়াম  কানাডা বনাম মরক্কো  শাস্তিমূলক পয়েন্ট গ্রুপ পর্বের খেলা শেষে যদি সামগ্রিক তথ্য ও হেড-টু-হেড ম্যাচের তথ্যের নিয়ম ব্যবহার করার পরও যদি একাধিক দল একই সমতায় থাকে (এবং যদি পেনাল্টি শুট-আউট টাইব্রেকার হিসেবে প্রযোজ্য না হয়), তবে সুশৃঙ্খলভাবে খেলার মাধ্যমে অর্জিত পয়েন্টের উপর ভিত্তি করে দলীয় অবস্থান নির্ধারণ করা হবে। গ্রুপ ম্যাচে প্রাপ্ত হলুদ ও লাল কার্ডের উপর ভিত্তি করে এই পয়েন্ট নির্ণয় করা হবে, যা নিম্নে উল্লেখ করা হয়েছে:   হলুদ কার্ড = −১ পয়েন্ট  দুইটি হলুদ কার্ডের ফলে লাল কার্ড = −৩ পয়েন্ট  সরাসরি লাল কার্ড = −৪ পয়েন্ট  একটি হলুদ কার্ডের পর সরাসরি লাল কার্ড = −৫ পয়েন্ট  উপর্যুক্ত নিয়মের মধ্যে এক ম্যাচে কেবল একজন খেলোয়াড়ের ক্ষেত্রে প্রয়োগ করা হয়েছিল।   দল ১ম ম্যাচ ২য় ম্যাচ ৩য় ম্যাচ পয়েন্ট                                                                      তথ্যসূত্র  বহিঃসংযোগ     গ্রুপ এফ বিষয়শ্রেণী:২০২২ ফিফা বিশ্বকাপে বেলজিয়াম বিষয়শ্রেণী:২০২২ ফিফা বিশ্বকাপে কানাডা বিষয়শ্রেণী:২০২২ ফিফা বিশ্বকাপে মরক্কো বিষয়শ্রেণী:২০২২ ফিফা বিশ্বকাপে ক্রোয়েশিয়া
সান পাবলো দে তিকিনা হল বলিভিয়ার লা পাজ বিভাগের অন্তর্ভুক্ত একটি শহর। তিতিকাকা হ্রদের উত্তর ও দক্ষিণ অংশের মধ্যে যোগাযোগের একমাত্র জলপথ তিকিনা প্রণালীর উত্তর-পূর্ব তীরে কোপাকাবানা উপদ্বীপের বিপরীত দিকে এই শহর অবস্থিত। বলিভিয়ার রাজধানী লা পাজ থেকে কোপাকাবানা যেতে হলে এই শহর থেকে তিকিনা প্রণালী পেরিয়ে অপরতীরে সান পেদ্রো দে তিকিনা হয়ে যাওয়া ছাড়া অন্য পথ নেই।  অবস্থান বলিভিয়ার একেবারে পশ্চিম সীমান্তের কাছে অবস্থিত সান পাবলো শহরের অবস্থান সান পেদ্রো দে তিকিনা পৌর এলাকার মধ্যে। আন্দেস পর্বতমালার সুউচ্চ আলতিপ্লানো উচ্চভূমিতে অবস্থিত এই শহরের উচ্চতা সমুদ্রপৃষ্ঠ থেকে ৩৮৪৩ মিটার। এর পাশ দিয়ে বয়ে যাওয়া তিকিনা প্রণালী ঐ স্থানেই সঙ্কীর্ণতম, মাত্র ৮০০ মিটার চওড়া। পশ্চিম ও পুর্বে আন্দেসের দুই সুউচ্চ পর্বতশৃঙ্খল কর্ডিলেরা অক্সিডেন্টাল ও কর্ডিলেরা সেন্ট্রাল উত্তর থেকে দক্ষিণে বিস্তৃত। এত উঁচু অবস্থানের কারণে এ' শহরের জলবায়ু যথেষ্ট শীতল। তবে সারাবছরই উষ্ণতা মোটামুটি একই রকম থাকে। দিনে-রাতেও উষ্ণতার পার্থক্য কম, কিন্তু গরমকাল ও শীতকালের তাপমাত্রার পার্থক্য অনেকক্ষেত্রেই এমনকী তার থেকেও কম। এই ধরনের জলবায়ুকে সাধারণত দৈনিক-ঋতু জলবায়ু (জার্মান ভাষা - Tageszeitenklima, উচ্চারণ -টাগেসৎসাইটেনক্লিমা) বলে অভিহিত করা হয়ে থাকে। শহরের সারা বছরের গড় উষ্ণতা ৮° সেন্টিগ্রেড। শীতকালে জুন/জুলাই মাসে গড় তাপমাত্রা যেখানে ৬° সেন্টিগ্রেড, গরমকালে নভেম্বর/ডিসেম্বর মাসে সেই তাপমাত্রা ১০° সেন্টিগ্রেডের চেয়ে বেশি নয়। শহরে সারা বছর বৃষ্টিপাতের মোট পরিমাণ ৭০০ মিলিলিটার। এই বৃষ্টির বেশিরভাগটাই শীতকালেই হয়ে থাকে। গ্রীষ্ম এখানে যথেষ্টই শুষ্ক।  পরিবহন লা পাজ থেকে উত্তর-পশ্চিমে এই শহরের স্থলপথে দূরত্ব ১০৭ কিলোমিটার। লা পাজ থেকে বাঁধানো হাইওয়ে রুটা - ২ উয়ারিনা হয়ে সান পাবলো দে তিকিনা শহরে এসে উপস্থিত হয়। এরপর নৌপথে তিকিনা প্রণালী পেরিয়ে এই রাস্তা সান পেদ্রো দে তিকিনা থেকে আবার শুরু হয়ে আরও ৭ কিমি দূরে কোপাকাবানা পৌঁছয়। সেখান থেকে তারপর আরও ৮ কিমি দূরে পেরু সীমান্তের খাসানি পর্যন্ত এই রাস্তা বিস্তৃত।  জনসংখ্যা গত বিশ বছরে এই শহরের জনসংখ্যা সামান্য হলেও বৃদ্ধি পেয়েছে।   বছর জনসংখ্যা উৎস ১৯৯২ ৮৮৩ জনগণনাINE – Instituto Nacional de Estadística Bolivia 1992 ২০০১ ৯৪৪ জনগণনাINE – Instituto Nacional de Estadística Bolivia 2001 ২০১২ ৯৮১ জনগণনা  এই অঞ্চলের জনসংখ্যার বেশির ভাগটাই আইমারাভাষী। এমনকী সান পেদ্রো দে তিকিনা পৌর এলাকার ৯২.৫% মানুষই আইমারা ভাষাতেই কথা বলে থাকেন। INE-Sozialdaten 2001. (PDF; 12.2 এমবি)  তথ্যসূত্র  বহিঃসংযোগ  Municipio San Pedro - Übersichtskarten Nr. 21702  Municipio San Pedro - Detailkarte und Bevölkerungsdaten (PDF; 316 kB) (স্পেনীয়)  Departamento La Paz - Sozialdaten der Municipios (PDF; 11,63 MB) (স্পেনীয়)  বিষয়শ্রেণী:দক্ষিণ আমেরিকা বিষয়শ্রেণী:বলিভিয়া বিষয়শ্রেণী:নগর
মাইজবাড়ী ইউনিয়ন বাংলাদেশের রাজশাহী বিভাগের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন পরিষদ। এটি ২৯.২৪ বর্গকিমি (১১.২৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৪০৬ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ৮টি।  গ্রামসমূহ  ভাটিমেওয়াখোলা  মল্লিকপাড়া  শ্রীপুর,   বদুয়ার পাড়া  ঢেকুরিয়া,   মাইজবাড়ী  হাটগাছা,   নতুন মাইজবাড়ী,   চর মাইজবাড়ী  বিলচতল,   পোড়াবাড়ী,   ভাঙ্গারছেও  পাইকরতলী,   ছালাভরা  কুনকুনিয়া  বেলতৈল,   চকপাড়া  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:কাজিপুর উপজেলার ইউনিয়ন
কারমিন চান ছিল একজন ১৩ বছর বয়সী অস্ট্রেলীয় মেয়ে। তাকে ১৯৯১ সালের ১৩ই এপ্রিল রাতে টেম্পলস্টো, ভিক্টোরিয়াতে তার বাড়ি থেকে অপহরণ করা হয়েছিল এবং পরে তাকে হত্যা করা হয়েছিল। প্রধান সন্দেহভাজন ছিল "মি. ক্রুয়েল"।   অপহরণ  কারমিনের বাবা এবং মা উভয়েই নিকটবর্তী মেলবোর্ন শহরতলির এলথামের একটি নিজস্ব চীনা রেস্তোরাঁয় কাজ করতেন। সেই সময়টায় কারমিন বাড়িতে তার দুই ছোট বোনকে দেখাশোনা করত।  কারমিন এবং তার বোনেরা বালাক্লাভা পোশাক পরিহিত ছুরি হাতে নেওয়া একজনের মুখোমুখি হয়েছিল। কারমিনকে নিয়ে সাথে পালিয়ে যাওয়ার আগে সে কারমিনের বোনদের একটি পোশাকের আলমারিতে বন্ধ করে দিয়েছিল।  যাওয়ার আগে, সে তাদের সামনের উঠোনে রাখা একটি গাড়ির উপর স্প্রে রং দিয়ে "এশিয়ান ড্রাগ ডিল", "বদলা" এবং "আরো আসছে" এইসব লিখে দিয়ে যায়।  পুলিশের সন্দেহ ছিল যে এটি আসল উদ্দেশ্য থেকে তাদের বিভ্রান্ত করার জন্য হত্যাকারীর একটি কৌশল।  কারমিনের মা কারমিনকে ফিরিয়ে দেবার জন্য টেলিভিশনে একটি আবেগপূর্ণ আবেদন রেখেছিলেন।   তদন্ত  গণমাধ্যমে মি. ক্রুয়েল নামে পরিচিত একজন অপরাধীর দ্বারা কারমিনের অপহরণের আগে মেলবোর্নে বেশ কয়েকটি মেয়ে অপহরণের ঘটনা ঘটেছিল। ভিক্টোরিয়া পুলিশ কারমিনের অপহরণের আগের দিন থেকে অপারেশন চ্যালেঞ্জের কার্যকলাপ কমানো শুরু করেছিল। এটি শুরু হয়েছিল দুটি অপহরণের তদন্তের জন্য, যেখানে অত্যাচারিতাকে ধর্ষণ করা হয়েছিল এবং এর আগে বাড়িতে হামলার সঙ্গেও ধর্ষণ জড়িত ছিল। গোয়েন্দারা মনে করে ছিলেন কারমিনকে আগের মেয়েদের অপহরণের মতোই ছেড়ে দেওয়া হবে।  কারমিনের অপহরণের ২৩ দিন পর, ১৯৯১ সালের ৬ই মে, কারমিন অপহরণের তদন্ত এবং অপারেশন চ্যালেঞ্জ তদন্ত চালিয়ে যাওয়ার জন্য ভিক্টোরিয়া পুলিশ বিশেষ কর্মীদল,- স্পেকট্রাম টাস্কফোর্স গঠন করে। তার অপহরণ সম্বন্ধে কোন তথ্যের জন্য ১০০,০০০ ডলার পুরস্কার ঘোষণা করা হয়েছিল।  ১৯৯২ সালের ৯ই এপ্রিল, থমাসটাউন শহরতলির এডগার ক্রিকের একটি ভাগাড় এলাকায় কারমিনের দেহাবশেষ পাওয়া যায়।  মাথার পেছনে খুলিতে তিনটি গুলির ছিদ্র ছিল। মৃতদেহটি সম্ভবত সেখানে ১২ মাস ধরে পড়েছিল।  ১৯৯৪ সালের ৩১শে জানুয়ারি, স্পেকট্রাম টাস্কফোর্স ভেঙে দেওয়া হয়েছিল।   অপরাধীকে ধরে বিচারের আওতায় আনা সম্ভব হয়নি। কয়েকজন গোয়েন্দার সন্দেহ ছিল কারমিন মিস্টার ক্রুয়েলের শিকার কিনা। ১৯৯৭ সালে শবপরীক্ষকের সাথে একটি তদন্ত করা হয়েছিল, যাতে জানা গিয়েছিল যে কোন বিকৃত কারণেই তার মৃত্যু হয়েছিল, কিন্তু দায়ী ব্যক্তি বা ব্যক্তিদের চিহ্নিত করা সম্ভব হয়নি॥   'অমীমাংসিত মামলা'র (কোল্ড কেস) গোয়েন্দারা নিয়মিত তদন্ত পর্যালোচনা করে মামলাটি উন্মুক্ত রেখেছেন। তার অপহরণের ২৫ তম বার্ষিকীতে পুরস্কারমূল্য ১০০,০০০ ডলার থেকে বাড়িয়ে ১,০০০,০০০ করা হয়েছিল।   আরও দেখুন  অপহরণের তালিকা নিখোঁজ ব্যক্তির মামলার সমাধান অমীমাংসিত হত্যার তালিকা   তথ্যসূত্র    আরও পড়ুন         বিষয়শ্রেণী:বালিকাদের প্রতি সহিংসতার ঘটনা বিষয়শ্রেণী:অস্ট্রেলিয়ার অমীমাংসিত খুন বিষয়শ্রেণী:খুনের শিকার নারী বিষয়শ্রেণী:পূর্বে নিখোঁজ ব্যক্তি
মেলানি সিলগার্দো (জন্ম ১৯৫৬) একজন ভারতীয় কবি এবং গোয়ান বংশোদ্ভূত সম্পাদক, যিনি বর্তমানে লন্ডনে বসবাস করেন।   জীবনী  মেলানি সিলগার্দো মহারাষ্ট্রের বোম্বেতে বড় হয়ে উঠেছেন। তাঁর পিতামাতা হলেন গোয়ান ক্যাথলিক। তিনি ইউনিস ডি সুজার অধীনে অধ্যয়ন করেন এবং ১৯৭০-এর দশকে ভারতের অন্যতম প্রধান ইংরেজি ভাষার কবি হয়ে ওঠেন। সহকবি সন্তান রড্রিগেস এবং রাউল ডি'গামা রোজ -এর সাথে, তিনি নিউগ্রাউণ্ড কোঅপারেটিভ প্রতিষ্ঠা করেন। এই প্রতিষ্ঠান থেকে তাঁদের লেখা প্রকাশ হয়েছে। লন্ডনে অধ্যয়নকালে, ১৯৮৫ সালে, তিনি স্কাইস অফ ডিজাইন প্রকাশ করেন। এটি এশিয়া বিভাগে সেরা প্রথম বই কমনওয়েলথ কবিতা পুরস্কার জিতেছিল। ১৯৯০-এর দশকের মাঝামাঝি পর্যন্ত, তিনি নারীবাদী ভিরাগো প্রেসে কাজ করেছিলেন, এরপর তিনি সৃজনশীল লেখা এবং শিক্ষাদানের দিকে ফিরে যান।   শিক্ষা  মেলানি সিলগার্দো ১৯৫৬ সালে বোম্বেতে জন্মগ্রহণ করেন, তিনি শহরের সেন্ট জেভিয়ার্স কলেজে ইংরেজি অধ্যয়ন করেন, ১৯৭৬ সালে স্নাতক হন। তিনি ১৯৭৮ সালে মুম্বাই বিশ্ববিদ্যালয় থেকে ইংরেজি সাহিত্যে এমএ ডিগ্রি অর্জন করেন।   কাজ  মেলানি সিলগার্দোর প্রথম কাজ থ্রি পোয়েটস : মেলানি সেলগার্দো, রাউল ডি'গামা রোজ, সন্তান রড্রিগেস (১৯৭৮) - এটি একটি কবিতা সংকলনের প্রথম খণ্ড, যেটি নিউগ্রাউণ্ড কোঅপারেটিভ থেকে প্রকাশিত হয়েছিল। ১৯৮৫ সালে, লন্ডন কলেজ অফ প্রিন্টিং- এ অধ্যয়নকালে, তিনি কবিতার দ্বিতীয় সংকলন, স্কাইস অফ ডিজাইন প্রকাশ করেন, যা সেরা প্রথম বই কমনওয়েলথ কবিতা পুরস্কারের অধীনে এশিয়ান পুরস্কার জিতেছিল। ১৯৮০-এর দশকের শেষ থেকে ১৯৯০-এর দশকের মাঝামাঝি পর্যন্ত, তিনি নারীবাদী ভিরাগো প্রেসের কমিশনিং সম্পাদক হিসাবে কাজ করেছিলেন। সেখানে তিনি কৃষ্ণাঙ্গ ক্রেতাদের সাথে পরামর্শ করেছিলেন এবং ওপেনিং দ্য গেটস (১৯৮০) এ ইংরেজি ভাষার লেখায় আরব মহিলাদের অবদানের একটি বড় সংগ্রহ তৈরি করেছিলেন। ২০১২ সালে, ডি সুজার সাথে, তিনি দিজ মাই ওয়ার্ডস: দ্য পেঙ্গুইন বুক অফ ইণ্ডিয়ান পোয়েট্রি সম্পাদনা করেন। যদিও তিনি আর কোনো কবিতা প্রকাশ করেননি, তবুও তিনি নারীর কবিতার সমর্থনে গুরুত্বপূর্ণ ভূমিকা পালন করেছেন বলে মনে করা হয়। তাঁর ভূমিকা শুধুমাত্র তাঁর নিজের কাজের জন্য নয়, তিনি নারীদের লেখার প্রতি যে আগ্রহের জন্য নিবেদিত হয়েছেন তার জন্য।  মেলানি সিলগার্দো যদিও ইউনিস ডি সুজার পদাঙ্ক অনুসরণ করেছেন, কিন্তু তাঁর কবিতাগুলি অনেক বেশি হিংস্র, যেমনটি তার "বোম্বে" কবিতায় দেখা যায়। এই কবিতায় শহরের উন্নয়নকে আক্রমণ করা হয়েছে। ডি সুজা নিজেই দেখতে পান যে সিলগার্দোর কবিতাগুলি "গভীরভাবে আবেগপ্রবণ কিন্তু কখনোই মর্মস্পর্শী নয়"।   আরও দেখুন    ভারতীয় লেখকদের তালিকা   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:মহারাষ্ট্রের কবি বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় সম্পাদক বিষয়শ্রেণী:ভারতীয় নারী কবি বিষয়শ্রেণী:২০শ শতাব্দীর ভারতীয় কবি বিষয়শ্রেণী:মুম্বইয়ের লেখক বিষয়শ্রেণী:১৯৫৬-এ জন্ম
বুটি পাইকান (বৈজ্ঞানিক নাম: Celaenorrhinus putra(Moore))  এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের হয়। এরা ‘হেসপেরায়িডি’ গোত্রের এবং ‘পায়রজিনি’ উপগোত্রের সদস্য।  আকার  বুটি পাইকান এর প্রসারিত অবস্থায় ডানার আকার ৪৫-৫৫ মিলিমিটার দৈর্ঘ্যের হয়।   উপপ্রজাতি   বুটি পাইকান এর প্রজাতিগুলো হলো: Celaenorrhinus putra piepersi Fruhstorfer, 1909  Celaenorrhinus putra sanda Evans, 1941  Celaenorrhinus putra brahmaputra Elwes & Edwards, 1897   ভারতে প্রাপ্ত বুটি পাইকান এর উপপ্রজাতি   ভারতে প্রাপ্ত বুটি পাইকান এর উপপ্রজাতিসমূহ হল-   Celaenorrhinus putra putra Moore, 1865 – বেংগল বুটি পাইকান (Bengal Restricted Spotted Flat)   আচরণ  এরা দ্রুত এবং ঝাঁকুনিসহ উড়ান দেয়। উড়তে উড়তে হঠাত করে পাতাতে বসে পড়ে। অন্যান্য প্রজাপতিদের সাথে একসাথে মধু পান করতে দেখা যায়।  চিত্রশালা    তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:১৮৬৬-এ বর্ণিত প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
সংযোগ=//upload.wikimedia.org/wikipedia/commons/thumb/f/fc/Surat Agency with all princely states with labels British India 1880-1933.svg/350px-Surat Agency with all princely states with labels British India 1880-1933.svg.png|থাম্ব|350x350পিক্সেল| ব্রিটিশ ভারতের ১৮৮০-১৯৩৩ সময়কালে নামসহ সুরাট এজেন্সি সকল দেশীয় রাজ্য সংযোগ=//upload.wikimedia.org/wikipedia/commons/thumb/8/84/Bansda and Dharampur, 1896.jpg/220px-Bansda and Dharampur, 1896.jpg|থাম্ব| বাঁশদা ও ধরমপুর, ১৮৯৬  সুরাট এজেন্সি ছিল ব্রিটিশ ভারতের বোম্বে প্রেসিডেন্সির আওতাধীন একটি অন্যতম এজেন্সি।    ইতিহাস  এই এজেন্সিটি ১৯ শতকে খানদেশ অঞ্চলের নামাসুসারে খানদেশ এজেন্সি হিসাবে গঠিত হয়েছিল। পরে ১৮৮০ সালে খণ্ডেশ এজেন্সি বিলুপ্ত করে এর নামকরণ করা হয় সুরাট এজেন্সি।The Indian Year Book, Volume 11 by Bennett, Coleman & Company, 1924 ১৯০০ সালের দিকে এই এজেন্সিতে ডাংগ রাজ্যগুলোকে অন্তর্ভুক্ত করা হয়। পরবর্তীতে ১৯৩৩ সালে এটি বিলুপ্ত করে বরোদা ও গুজরাট রাজ্য এজেন্সির সাথে একীভূত করা হয়।  অবশেষে ১৯৪৪ সালে ব্রিটিশ শাসনের শেষদিকে বরোদা ও গুজরাট স্টেট এজেন্সি পশ্চিম ভারত রাজ্য এজেন্সির সাথে একীভূত হয়ে বৃহত্তর বরোদা, পশ্চিম ভারত ও গুজরাট রাজ্য এজেন্সি গঠন করা হয়।  সুরাট এজেন্সির সদর দপ্তর ছিল সুরাটে। ব্রিটিশ রাজ কর্তৃক নিয়োগকৃত একজন রাজনৈতিক এজেন্ট সেখানে নিয়োজিত ছিলেন। তার দ্বায়িত্ব ছিল  বোম্বেতে রাজনৈতিক দপ্তরের অফিসে রিপোর্ট করা। William Lee-Warner, The Native States Of India. (1910)   অন্তর্ভূক্ত রাজ্য  এজেন্সিটিতে তিনটি ৯-বন্দুকের স্যালুটধারী দেশীয় রাজ্য এবং ডাংগ রাজ্যগুলো অন্তর্ভুক্ত ছিল।    স্যালুট রাজ্য    সচিন  বাঁশদা  ধরমপুর   ডাংগ রাজ্যসমূহ  ডাংগ রাজ্যগুলো ছিল গুজরাট রাজ্যের ডাংগ জেলায় অবস্থিত একগুচ্ছ ছোট রাজ্য।  রাজ্য শাসকের উপাধি  জনসংখ্যা ('০০০);Hunter, W. W.; Imperial Gazetteer of India; London ²1885, Vol. IV, S 115-6 রাজস্ব (১৮৮১, টাকা) আয়তন মন্তব্য ডাংগ পিম্পরি  ৩,৬ ৩১০৬ ৩৮৮ কিমি২  ডাংগ ওয়াধওয়ান  ০,২৫৩ ১৪৭ প্রায় ১২ কিমি২  ওয়াধওয়ান রাজ্যের সাথে বিভ্রান্ত হবেন না; এর রাজধানী ছিল ওয়াধওয়ান। ডাংগ কেতক কদুপদ  ০,২১৮ ১৫৫   ডাঙ অমলা  ৫,৩ ২৮৮৫; ১৮৯১: ৫৩০০  ৩০৭ কিমি২  ডাংগ চিঞ্চলি  ১,৬৭; ১৮৯১:  ৬০১ প্রায় ৭০ কিমি২  ডাংগ পিম্পলাদেবী  ০,১৩৪ ১২০ প্রায় ১০ কিমি২  ডাংগ পলাশবিশার (= পলাশবিহির)  ০,২২৩ ২৩০ প্রায় ৫ কিমি২  ডাংগ আবচার  প্রায় ৫০০ ২০১ <২১ কিমি২  ডাংগ দেরভবতী  ৪,৮৯১; ১৮৯১: প্রায় ৫ ৩৬৪৯  ১৯৬ কিমি২  ডাংগ গাধভি (= গাধি)  ৬,৩০৯ ৫১২৫   ডাংগ শিববারা  ০,৩৪৬ ৪২২ প্রায় ১২ কিমি২  ডাংগ কিরলি (= কিরালি)  ০,১৬৭ ৫১২ ৩১ কিমি২  ডাংগ বাসুর্না  ৬,১৭৭ ২২৭৫   ডাংগ ধুদে (= বিলবাড়ি)  ১,৪৫; ১৮৯১: ১৪১৮ ৮৫ <৫ কিমি২  ডাংগ সুরগানা  ১৪ ১১৪৬৯   মাছালি  ১.১; ৪৭৪৫ ৩৫    আরও দেখুন    পশ্চিম ভারত রাজ্য এজেন্সির   তথ্যসূত্র   বিষয়শ্রেণী:বোম্বে প্রেসিডেন্সি বিষয়শ্রেণী:১৮৮০-এ ভারতে প্রতিষ্ঠিত বিষয়শ্রেণী:গুজরাতের ইতিহাস বিষয়শ্রেণী:ব্রিটিশ ভারতের এজেন্সি বিষয়শ্রেণী:১৯৩৩-এ ভারতে বিলুপ্ত